Tasi mədəniyyəti

Tasi mədəniyyəti - Yuxarı Misirdə aşkarlanmış ən qədim arxeoloji mədəniyyət olub, təxminən e.ə. 4500-cü ildə mövcud olubEncyclopædia Britannica.

Ümumi məlumat
Mədəniyyət öz adını dəfn artefaktlarının tapıldığı  Nilin şərq sahilində, Asut və Axmim şəhərləri arasındakı Deir-Tasa ərazisindən götürüb.

Tasi mədəniyyətinin əsas xarakterik xüsusiyyəti yuxarı hissəsi və içi qara rəngdə olan keramik qablardır. Ümumiyyətlə bu cür keramik qablar Qədim Misirdə sülalədən əvvəlki dövrün periodizasiyasını verməyə imkan verir.

Misiroloq Flinders Pitrinin yaratdığı xüsusi sistemlə sülalədən əvvəlki dövr aid istənilən keramikin təxmini tarixini vermək olar. Bu zaman artefaktın tutacaqlarına istinad edilir.

Arxeoloji qazıntılar nəticəsində bu mədəniyyətə aid məzarlıqlar tapılıb. Əldə edilən daşlaşmış skeletlər Merimde mədəniyyətinə aid skeletlərə oxşayır. Araşdırmalar göstərir ki, bu dövrün insanları dolixokefal, yəni uzunsov başlı, iri gövdəli olublar. Badari, Amrat və Natufi insanları daha cılız formalı idilər.

Tasi və Badari mədəniyyətlərinin keramikaları arasında nəzərə çarpan fərqlərin olmaması səbəbindən Tasi mədəniyyəti Flinders Pitrinin sistemində 21-29 aralığında Badari mədəniyyəti ilə üst-üstə düşür.

İstinadlar

Kateqoriya:E.ə. 4500
Kateqoriya:Qədim Misir
Kateqoriya:Qədim Misir tarixi